**Scream VI** er en amerikansk slasher-film fra 2023 regissert av Matt Bettinelli-Olpin og Tyler Gillett. Dette var en oppfølger til Skrik 5 (fra 2022) og var den sjette filmen i Scream-serien. Hovedrollene spilles av Melissa Barrera, Mason Gooding, Roger L. Jackson, Jenna Ortega, Jasmin Savoy Brown, Hayden Panettiere og Courteney Cox. Filmen hadde premiere i USA den 6. mars 2023.

Handling
--------

Ett år etter drapene i Woodsboro orkestrert av Richie Kirsch og Amber Freeman i Skrik 5 fra 2022, blir Blackmore University-professor Laura Crane myrdet av studenten Jason Carvey iført et Ghostface-kostyme. Jason planlegger sammen med rom-kameraten Greg å drepe søstrene Sam og Tara Carpenter for å fullføre en fil som klassekameratene Richie og Amber ønsket å lage. Imidlertid mottar Jason en beskjed fra en annen Ghostface, som har drept Greg og deretter knivstikker Jason. Sam og Tara bor nå i New York City, og Tara studerer ved Blackmore University sammen med Chad og Mindy Meeks-Martin, deres romkamerat Quinn Bailey, Mindys kjæreste Anika Kayoko og Chads rom-kamerat Ethan Landry. Sam går i terapi hos Dr. Christopher Stone, og har blitt en offentlig paria på grunn av en konspirasjonsteori på internett om at hun var den virkelige hjernen bak de nylige drapene.

Quinns far, detektiv Wayne Bailey, kaller Sam inn for avhør etter at hennes identifikasjonspapirer ble oppdaget på åstedet for Jasons drap - sammen med en Ghostface-maske. På vei til stasjonen ringer Ghostface til Sam fra Richies telefon, som deretter angriper Tara og dreper flere tilskuere i en bodega. Der etterlater morderen seg en annen Ghostface-maske som ble båret under Woodsboro-drapene i 2011. Ved politistasjon møter Sam and Tara Carpenter en spesialagent Kirby Reed fra FBI, samt reporter Gale Weathers som hadde skrevet en ny bok om de forrige Woodsboro-drapene til tross for at hun lovet Carpenter-søstrene at hun ikke skulle skrive flere bøker om disse mordene. Hun forteller dem at hun snakket med Sidney Prescott, og at Sidney har gått i skjul for å beskytte familien sin.

Dr. Stone blir deretter myrdet av Ghostface, som stjeler legens dokumenter om Sam, og legger igjen enda en Ghostface-maske under dette mordet også. Fra et vindu blir Sams kjæreste Danny vitne til at Ghostface knivstikker Quinn i Sam og Taras leilighet, før han angriper gruppen og dreper Anika. Ghostface ringer også Gale for å plage henne om Dewey Rileys død. Men Sam og Tara kommer akkurat i tide for å stoppe Ghostface fra å drepe Gale, som blir tatt med til sykehuset. Mindy blir snart knivstukket av Ghostface på et tog, og Sam ser en hallusinasjon av faren hennes - den originale Ghostface-morderen Billy Loomis.

Skuespillere
------------

* Melissa Barrera som Sam Carpenter, datteren til Billy Loomis
* Jasmin Savoy Brown som Mindy Meeks-Martin, Chads tvilling
* Jack Champion som Ethan Landry, en student ved Blackmore University.
* Mason Gooding som Chad Meeks-Martin, Mindys tvilling, Taras kjæreste
* Roger L. Jackson som stemme til Ghostface
* Liana Liberato som Quinn Bailey, en student ved Blackmore University
* Dermot Mulroney som Wayne Bailey, en detektiv og Quinns far
* Devyn Nekoda som Anika Kayoko. En student ved Blackmore University og kjæresten til Mindy
* Jenna Ortega som Tara Carpenter, Sam's halv-søster.
* Tony Revolori som Jason Carvey, en student ved Blackmore University
* Josh Segarra som Danny Brackett. Naboen til Sam, Tara og Quinn.
* Skeet Ulrich som Billy Loomis, en av de originale Ghostface-morderne og faren til Sam.
* Samara Weaving som Laura Crane, en professor ved Blackmore University
* Hayden Panettiere som Kirby Reed. En overlever fra Woodsboro-mordene i 2011, som nå arbeider for FBI
* Courteney Cox som Gale Weathers. Talk show-vert, og forfatter av bøker om Ghostface-mordene.

Eksterne lenker
---------------

* Internet Movie DataBase.
* film-trailer, youtube.com